محمد راضى

محمد راضى (1939 - 11 اكتوبر 2017) مخرج ومنتج مصرى ، و هو اخو الممثل والمخرج الراحل السيد راضى .

اتولد فى محافظة الغربيه سنة 1939 ، اتخرج من كلية الحقوق سنة 1962 قبل ما  ياخد بكالوريوس المعهد العالى للسينما سنة 1964 . ابتدا مسيرته بالعمل فى التلفزيون مقدم عدد من الأفلام التسجيلية ، قبل ما يقدم فيلمين روائيين قصيرين بعنوان "الفراشة" و"المقيدون للخلف" ، واللى حازا على إعجاب وتقدير النقادو ده منحه الفرصة لكى يقدم أفلام سينمائية مختلفة زى "الحاجز" سنة 1969 و"الأبرياء" سنة 1971 و"أنا وابنتى والحب" سنة 1972 . بعد انتصار اكتوبر سنة 1973 ابتدا راضى خطوة جديدة فى مسيرته تهتم بالتأريخ وتقديم حكايات مختلفة عن الحرب ، فقدم ولاد  الصمت سنة 1974 والعمر لحظة سنة 1978 ، و بعد الشمس اللى يدور حول المعتقلات السياسية فى فتره الستينيات ، و أخيراً فيلمه "حائط البطولات" اللى انتهى من إخراجه سنة 1999 ولكنه بقى فى الأدراج لاكتر من 12 سنه  . أخرج سنة 1985 فيلم "الإنس والجن" للنجم عادل إمام  اللى قدم فيه تجربة جديدة لفيلم رعب مصرى . و كان آخر أعماله هو المسلسل التلفزيونى الكومى سنة 2001 .

توفى محمد راضى يوم 11 اكتوبر 2017 .

 مصادر 

تصنيف:مواليد 1939
تصنيف:وفيات 2017
تصنيف:مخرجين مصريين
تصنيف:منتجين افلام مصريين
تصنيف:غرباويه
تصنيف:ناس من المحلة الكبرى
تصنيف:سينما مصريه